Diari Oficial de la Generalitat Valenciana


Sumari del DOGV 9040, del 12-03-2021 (2021/2541)

RESOLUCIÓ de 8 de febrer de 2021, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit entre línies de subvenció del mateix capítol i subprograma, per a la reobertura d'una línia de subvenció per import de vint mil euros (20.000,00).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9040

Data del DOGV
:   12-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2541


Data del document
:   08-02-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

RESOLUCIÓ de 8 de febrer de 2021, del secretari autonòmic d'Ocupació i director general de LABORA, Servei Valencià d'Ocupació i Formació, per a transferir crèdit entre línies de subvenció del mateix capítol i subprograma, per a la reobertura d'una línia de subvenció per import de vint mil euros (20.000,00). [2021/2541]  
El pressupost de LABORA, aprovat per la Llei 4/2020, de 30 de desembre, de pressupostos de la Generalitat per a l'exercici 2021, recull en el capítol IV, «Transferències corrents», del subprograma 322.51, Foment d'ocupació, la línia de subvenció S7979, «Ocupació de qualitat amb perspectiva de gènere», per import de 36.607.107,00 euros, el finançament dels quals amb fons no condicionats de la Generalitat és d'1.450.000,00 euros, del Servei Públic d'Ocupació d'1.000.000,00 d'euros, i del FSE- PO 2014-2020 REACT-EU de 72.646.023,00 d'euros.  
En l'exercici 2020 com a conseqüència de l'emergència de salut pública ocasionada per la Covid-19, el Govern d'Espanya declarà l'estat d'alarma en tot el territori nacional mitjançant Reial decret 463/2020, de 14 de març; aquesta situació d'excepcionalitat obligà que les administracions públiques, en l'àmbit de les seues competències, adoptaren aquelles mesures tendents a pal·liar els efectes que pateix la nostra societat, i el Consell va aprovar el Decret llei 3/2020 de 10 d'abril, d'adopció de mesures urgents per a establir ajudes econòmiques als treballadors i treballadores afectats per un ERTO, i als qui han reduït la jornada laboral per conciliació familiar amb motiu de la declaració de l'estat d'alarma.  
Mitjançant l'expedient de modificació 11.0031.02/2020 que va ser aprovat per Resolució de la Conselleria d'Economia i Model Econòmic, de data 19 de maig 2020, en el qual s'autoritzava la modificació en el pressupost de LABORA per a la inclusió en el capítol IV, «Transferències corrents», del subprograma 322.51, Foment d'ocupació, la línia de subvenció de concessió directa, S0535, «Ajudes especials a persones treballadores que s'hagen acollit a la reducció de jornada de l'article 6 del Reial Decret llei 8/2020, de 17 de març», per import de 3.000.000,00 d'euros, els beneficiaris de les quals són persones treballadores per compte d'altri, que s'hagen acollit a la reducció de jornada prevista en la Llei 8/2020, en un percentatge igual o superior al 50 %.  
  
D'altra banda, per Acord de 3 de novembre de 2020, del director general de LABORA Servei Valencià d'Ocupació i Formació, s'amplien els terminis per a la resolució i notificació de les ajudes convocades pel Decret 58/2020, de 8 de maig, del Consell, d'aprovació de les bases reguladores per a la concessió directa d'ajudes a treballadors i treballadores acollits a una reducció de jornada com a conseqüència de la Covid-19, modificat pel Decret 61/2020, de 15 de maig, del Consell, quedant sol·licituds pendents de resoldre.  
Per tot el que s'ha exposat, i atés que en el pressupost de LABORA, Servei Valencià d'Ocupació i Formació, per a l'exercici 2021, no figura l'esmentada línia de subvenció, la directora general d'Ocupació i Formació proposa reobrir i dotar de crèdit la línia S0535, «Ajudes especials a persones treballadores que s'hagen acollit a la reducció de jornada de l'article 6 del Reial Decret llei 8/2020, de 17 de març», per import de 20.000,00 euros, minorant el de la línia S7979, «Ocupació de qualitat amb perspectiva de gènere», finançada amb fons no condicionats de la Generalitat, sent del mateix capítol i subprograma.  
Vist l'informe de la Intervenció Delegada en LABORA, de data 4 de febrer, tenint en compte el que es disposa en els articles 39, 44 i 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en els articles 8.3, 25.1.b i 26.1.a de la Llei 4/2020, de 30 de desembre, de pressupostos de la Generalitat per a l'exercici 2021; en els articles 27.2 de Decret 77/2019, de 7 de juny, del Consell, de regulació del procediment de gestió del pressupost de la Generalitat; en el Decret 216/2020, de 29 de desembre, del Consell, d'aprovació del Reglament d'organització i règim jurídic de LABORA Servei Valencià d'Ocupació i Formació; en l'article 106 de Llei 27/2018, de 27 de desembre, en el qual es modifica el punt 1 del capítol I de la Llei 3/2000, de 17 d'abril, per la qual es crea LABORA, Servei Valencià d'Ocupació i Formació; en el Decret 7/2019, de 20 de juny, del president de la Generalitat, pel qual determina les secretàries autonòmiques de l'Administració del Consell; i en el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, resolc:  
  
  
Primer  
Reobrir la línia de subvenció S0535, «Ajudes especials a persones treballadores que s'hagen acollit a la reducció de jornada de l'article 6 del Reial Decret llei 8/2020, de 17 de març», en el capítol IV, «Transferències corrents», del subprograma 322.51, Foment d'ocupació, segons consta en l'annex.  
  
Segon  
Transferir crèdit entre línies de subvenció del mateix capítol i subprograma d'acord amb el detall següent:  
  
Aplicacions pressupostàries de despesa que disminueixen Import  
96.14.41.3146.85284.8 - Línia S7979 20.000,00 euros  
Aplicacions pressupostàries de despesa que augmenten Import  
23.75.31.2655.44541.0 - Línia S0535 20.000,00 euros  
  
València, 8 de febrer de 2021.- El secretari autonòmic d'Ocupació i director general de LABORA: Enric Nomdedéu i Biosca.